Ungdomsspillerne i Tylstrup Badmintonklub fik sig tirsdag eftermiddag en oplevelse for livet, da de fik lov til at træne med deres store idol Peter Gade. Peter Gade har været Danmarks bedste badmintonspiller i herresingle igennem de seneste mange år. Peter Gade, der oprindeligt er fra Aalborg, trænede i to timer med de unge spillere. Tirsdag aften spiller Peter Gade opvisningskamp i badmintonklubben, hvor han skal spille mod Thomas Røjkjær som til daglig er træner på Stidsholt Idrætsefterskole og aktiv spiller i Brønderslev Badmintonklub. Peter Gade har besluttet, at han spiller sin afskedskamp om en måned, hvor han møder Lin Dan ved Copenhagen Masters. TV2/Nord sender direkte fra opvisningskampen tirsdag aften i udsendelsen klokken 19.30.

Referat:
Tylstrup Badmintonklub har tirsdag besøg af badminton-spilleren Peter Gade.